text: Forbrugerrådet Tænk: Man bør kunne få kompensation
  31 marts 2016 kl. 20.23
  Cheføkonom i Forbrugerrådet Tænk sagde her til aften i TV SYD, at Yousee bør kompensere de kunder, der har haft problemer med deres abonnement.  
  - Forbrugerne skal gå til dem, de har lavet aftalen med, og det lader til at være Yousee. Så det er dem, de skal klage til.
  Sådan lød det torsdag aften, da Martin Salamon, cheføkonom i Forbrugerrådet Tænk,  blev interviewet.
  Han understregede også, at Yousee bør tage et initiativ og kompensere de kunder, der har lidt under det her.
  - Når problemet er som beskrevet, så mener vi også, at man har krav på noget kompensation. Og hvis problemerne bliver ved, skal der også være mulighed for at sige abonnementet op, siger Martin Salamon.
  